फगवाड़ा में भी दुकानें बंद रही. पंजाब शिवसेना बाल ठाकरे और ऑल इंडिया हिंदू सुरक्षा समिति पंजाब की अगुवाई में प्रदर्शनकारियों ने दुकानदारों को दुकानें बंद करने को कहा. फगवाड़ा में मंगलवार को कई स्कूलों में छुट्टी का भी ऐलान किया गया. हालांकि बंद शांतिपूर्ण रहा लेकिन जब सिनेमा रोड पर दलित कार्यकर्ता जमा हो गए और जबरन दुकानों को बंद करने का विरोध करने लगे तो तनाव व्याप्त हो गया. फिरोजपुर में कथित रूप से दुकानों को बंद करने को लेकर दो समूहों में संघर्ष हो गया. पुलिस ने बताया कि घटना उस वक्त हुई जब बंद का समर्थन करने वाले समूह दुकानों को जबरन बंद कराने लगे.